《张德夫园亭八咏·橘渚》
宋代·王炎

小插藩篱护洲渚，当年手自种嘉树。
春风吹出玉珑璁，水面霏微喷香雾。
萧疏木疏候雁翔，漙漙白露朝为霜。
木奴欲献主人寿，一夜累累千颗黄。
紫蟹螯肥鲈脍好，酿就洞庭春色老。
苍头急走唤客来，翠勺金壶同醉倒。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。